# Llocnou d'en Fenollet

Llocnou d'en Fenollet és un poble del País Valencià, a la comarca de la Costera. Limita amb Barxeta, El Genovés i Xàtiva. Municipi de reduïda extensió, entre la muntanya del Puig i el riu de Manuel. El terreny, excepte la petita lloma del Tossal, és completament pla i està format per sediments quaternaris de recent dessecació, ocupats fins fa poc per arrossars.

## Història

El seu nom fa referència al seu antic senyor, que l'any 1374 era Raimon de Fenollet. De població morisca, l'any 1609 tenia 70 focs compartits amb el Genovés. Després de l'expulsió dels moriscs va quedar despoblat. Miquel Fenollet de Castellar atorgà, el 24 de juliol del 1611, carta pobla a favor de nous repobladors, però el 1646 només tenia 19 cases habitades. La seua població continuava aturada segle i mig després, ja que, segons Cavanilles, el 1794 tenia només 28 cases habitades. Son darrer senyor fou Pasqual Fenollet i Togores, marquès de Llanera.

## Demografia

Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2005 | 2007 | 2021 |
| 651 | 671 | 689 | 731 | 722 | 783 | 774 | 820 | 832 | 855 | 912 |

## Economia

L'arròs, cultiu bàsic en segles passats, va ser desplaçat pel taronger i l'horticultura intensiva en els primers anys del segle xx i ha desaparegut per complet en els últims anys.

## Política i govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 3 regidors de l'Alternativa pel Poble de Fenollet (AlpF), 3 del Partit Socialista del País Valencià (PSPV-PSOE) i 1 del Partit Popular (PP).
Eleccions municipals de 26 de maig de 2019 - Llocnou d'en Fenollet :
| Candidatura | Candidatura | Candidatura | Cap de llista | Vots | Vots | Regidors |
| | L'Alternativa pel Poble de Fenollet | | Cristóbal Rodríguez Soler | 247 | 39,84% | 3 |
| | Partit Socialista del País Valencià-PSOE | | Salvador Revert Alfaro | 241 | 38,87% | 3 (+1) |
| | Partit Popular | | Francisco Sanz Ortega | 123 | 19,84% | 1 (-1) |
| | Vots en blanc | | | 9 | 1,45% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 620 | 100 % | 7 |
| | Vots nuls | Vots nuls | Vots nuls | 13 | 2,05% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 633 | 81,15%** | |
| Abstenció | Abstenció | Abstenció | Abstenció | 147* | 18,85%** | |
| Total cens electoral | Total cens electoral | Total cens electoral | Total cens electoral | 780* | 100 %** | |
| Alcalde: Salvador Revert Alfaro (PSPV) (15/06/2019) Per majoria absoluta dels vots dels regidors (4 vots: 3 de PSPV i 1 de PP) |||||||
| Fonts: JEC, JEZ Xàtiva, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldia

Des de 2019 l'alcalde de Llocnou d'en Fenollet és Salvador Revert Alfaro, del Partit Socialista del País Valencià (PSPV-PSOE).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | José Sanfélix Gandia | PSPV-PSOE | 19/04/1979 | -- |
| 1983–1987 | José Sanfélix Gandia | PSPV-PSOE | 28/05/1983 | -- |
| 1987–1991 | José Sanfélix Gandia | PSPV-PSOE | 30/06/1987 | -- |
| 1991–1995 | José Sanfélix Gandia | PSPV-PSOE | 15/06/1991 | -- |
| 1995–1999 | José Sanfélix Gandia | PSPV-PSOE | 17/06/1995 | -- |
| 1999–2003 | Rafael Aguado Llopis | PSPV-PSOE | 03/07/1999 | -- |
| 2003–2007 | Francisco Sanz Ortega | PP | 14/06/2003 | -- |
| 2007–2011 | Francisco Sanz Ortega | PP | 16/06/2007 | -- |
| 2011–2015 | Rafael Aguado Llopis Cristóbal Rodríguez Soler | PSPV-PSOE AlpF | 11/06/2011 04/06/2013 | Dimissió/renúncia -- |
| 2015–2019 | Cristóbal Rodríguez Soler | AlpF | 13/06/2015 | -- |
| 2019-2023 | Salvador Revert Alfaro | PSPV-PSOE | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Monuments

* Església de Sant Dídac d'Alcalà, del tercer quart del segle xvii.

## Festes i celebracions

Celebra les seves festes patronals a Sant Dídac, Verge dels Dolors i Cor de Jesús, al novembre.
Festes Patronals, última setmana d'Agost

## Notes

* ↑ AlpF són les sigles de l'Alternativa pel Poble de Fenollet.

## Referències

* ↑ «Llocnou d'en Fenollet». Gran Enciclopèdia Catalana. Barcelona: Grup Enciclopèdia Catalana.
* ↑ Torres, David «Llocnou ficha a Revert como alcalde». eldesmarque.com, 20-06-2019.
* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.528 [Consulta: 29 abril 2020].
* ↑ Junta Electoral de Zona de Xàtiva «Edicto de la Junta Electoral de Zona de Xàtiva sobre proclamación de candidaturas a las elecciones Locales convocadas el 26 de mayo de 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 148. Arxivat de l'original el 3 de juny 2020 [Consulta: 26 març 2020].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 25 juliol 2019].
* ↑ Ara. «Eleccions municipals 2019. Resultats a Llocnou d'en Fenollet», 26-05-2019. [Consulta: 25 juliol 2019].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Llocnou d'en Fenollet. Històric de Govern Local». Portal d'informació ARGOS. [Consulta: 10 juny 2020].

## Enllaços externs

* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..